钦定古今图书集成/明伦汇编/闺媛典/第295卷 > 皇清二十八 > 房隆周妻刘氏
## 钦定古今图书集成/明伦汇编/闺媛典/第295卷 > 皇清二十八 > 房隆周妻刘氏

按《汝宁府志》：“刘氏，汝阳庠生房隆周妻。归房生三子，二幼，一在襁褓，夫亡。氏矢志守节，延师课子，昼夜纺绩，艰苦万状，历三十馀年，二子俱入庠序。郡县旌之。”

===王明德妻吴氏===

按《汝宁府志》：“吴氏，汝阳王明德妻。年二十，夫亡。上事翁姑，下抚幼子。屡值荒年，甘旨无缺，织纴教子，入黉序。年六十七卒。”